[Foto’s] Prins George word 3 jaar oudFoto: Facebook via The Royal Family ŉ Woordvoerder vir die paleis het gesê prins William en sy vrou, Catherine, hoop dat mense dit sal geniet om ŉ paar foto’s te sien van ŉ onlangse fotosessie by hul huis in Norfolk. “Die hertog en hertogin van Cambridge wil graag almal bedank vir die lieflike boodskappe wat hulle ontvang het vir prins George se verjaarsdag,” het die woordvoerder gesê. Matt Porteous, wat die skattige foto’s geneem het, het gesê hy voel geëerd dat William en Kate besluit het om die foto’s met die publiek te deel. George is op 22 Julie 2013 om 16:24 by die St. Mary’s-hospitaal gebore en het 3,8 kg geweeg. Sy sussie, prinses Charlotte, is op 2 Mei verlede jaar gebore.